ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 43 -МИ / 08.06.2020г.**

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

На **08 юни 2020 г. от 18:00** часа се проведе заседание на Общинската избирателна комисия Благоевград, при следния

**Д н е в е н р е д:**

**І.  Доклад по постъпили разпореждане и молба от АС – Благоевград , и проект за решение**

**ІІ. Разни**

**ПРИСЪСТВАТ:**

Мартин Бусаров, Вилислав Балев, Мустафа Сирачки, Елеонора Атанасова, Александра Стоянова, Владислав Вачев, Биляна Петачка, Стоян Терзийски, Милена Велкова, Елена Панчева, Илия Милев, Йордан Симонски, Светослава Терзиянова- Михайлова

**ОТСЪСТВАЩИ** : Няма

Заседанието бе открито в 18:00 ч. и председателствано от Мартин Бусаров – Председател на комисията.

Мартин Бусаров: Колеги откривам заседанието на ОИК. 08 юни ,18:00 – заседание на ОИК Благоевград. Имаме ли кворум ?

Мустафа Сирачки : Всички сме на лице , няма отсъстващи, можем да проведем заседание и да взимаме решения.

Предлагам следния проект на дневен ред, ако някой има други предложения да сподели.

**Д н е в е н р е д:**

**І.  Доклад по постъпили разпореждане и молба от АС – Благоевград , и проект за решение**

**ІІ. Разни**

Мартин Бусаров: Това е предложението ми за проект на дневен ред , ако някой има друго предложение , моля да заповяда.

- Няма други предложения .

Мартин Бусаров: Колеги подлагам на гласуване така предложения проект за дневен ред ! Който е ''ЗА'' , така предложения проект на дневен ред , моля да гласуваме с вдигане на ръка!

Колеги имаме дневен ред по който да работим , 13 гласа ''ЗА''. Против и въздържали се няма.

По точка ПЪРВА от Дневния ред , председателят Мартин Бусаров запозна комисията със следните постъпили Разпореждане и Молба от АС :

Мартин Бусаров :- Колеги, някой ако има да изрази някакво становище относно постъпилите документи, моля да заповяда !

Елена Панчева : Моето становище колеги , е че становището на ОИК трябва да бъде, че тази депозирана молба следва да бъде оставена без уважение, да изпратим същото , като се позовем на мотивите изложени от Съдия Вълкадинова и нашето становище да бъде в тази посока.

Илия Милев: Колеги в крайна сметка съдия Вълкадинова е преценила, че не са на лице нито една от хипотезите за спиране на производството. Мисля, че най-правилно е да не изразяваме крайно становище дали е допустима или не , или е законосъобразна или не , а просто да оставим по преценка на съда да препрати молбата към ВАС, но без да изразяваме крайни становища относно нейната допустимост, тъй като има някой точки , които могат да се пообмислят за спиране .

Биляна Петачка: Кои точки , колега Милев?

Илия Милев : чл. 229 ал. 1 т.6 ГПК

Елена Панчева : Колеги искам да допълня, като реплика към колегата Милев, във връзка с това , което каза да не изразяваме становище, според мен , това е лично мое мнение, всеки може да изрази своето. Ние сме ОИК и трябва да изразим своето становище, представяте ли си ЦИК да каже на свое заседание ние няма да изразяваме становище , като те са страна в много производства и винаги в чиято и полза да е взимат становище , и пишат и изразяват и ходят на дела и т.н

Илия Милев : Колеги в тази връзка смятам , че молбата е допустима и основателна, смятам , че са на лице предпоставки за спиране на производството на основанията на чл. 229 ал. 1 т.6 ГПК , поради считам , че трябва да изразим становище за основателността на молбата на г-н Томов.

Биляна Петачка : Не смятам , че са правилни твърденията на колегата Милев, позовавайки се на основанията на разпоредбата чл. 229 ал. 1 т.6 ГПК. Настоящият случай е в съвсем различна хипотеза, пореди което освен , че се присъединявам към становището на колегата Панчева и правя собствено изявление. С мотивите в разпореждане №4 на АС да отхвърлим депозираната молба, като неоснователна , единствено и само с мотивите от разпореждането на АС.

Мартин Бусаров : Някой друг да вземе отношение ?

Стоян Терзийски : Колеги аз ,като неюрист в залата искам да попитам нещо. Значи АС смята, че молбата е невалидна , обаче след като съда е двуинстанционен разрешава да се жали на горна инстанция , така ли да го разбирам ? Ние сега в момента сме против това, което пише АС , така ли да го разбирам ?

Биляна Петачка: Да точно така е , аз изразявам своето становище и ти казвам , че е точно така!

Йордан Симонски : Не е точно така.

Стоян Терзийски: Колеги искам да чуя и другите юристи какво мнение имат по въпроса, защото аз така го разбирам. Милев , от твоето мнение ние сме против това решение на АС?

Илия Милев : Да , така го разбирай до някаква степен , но не изцяло. Значи съдията си е изложил мотиви защо иска да препрати молбата на г-н Томов към ВАС, тоест за съдия Вълкадинова няма основания за спиране на производството в нейната инстанция и иска да се препрати на ВАС. Аз обаче смятам , че има основание за спиране на производството в тази разпоредба ,която цитирах преди и смятам ,че ние трябва да изразим такова становище. Ние сме страна със становище, не взимаме решения от страна на съдебни решения, ние просто изразяваме наше становище.

Мартин Бусаров : Колеги очертават се два проекта за решение. Единият на колежките Панчева и Петачка , към който и аз се присъединявам за становище в следния вид:

До АС по дело 364 /2020г.

Във връзка с постъпила молба от Румен Томов по дело 364 от 2020г. ОИК изразява следното становище:

Видно от текста на молбата , същата не съдържа искания по цитираните правни норми , съответно за коригиране на грешка,за произнасяне по разноски, за даване на тълкуване и за допълнително решение. Поради тази причина ОИК не следва да бъде разглеждана по дело 364/2020г. тъй като е изчерпана правната възможност след постановлението изпращането на страните да се спира производство по делото.

* Колеги горе долу е този смисъл , нали така ?

Биляна Петачка : Да, да точно така.

Мартин Бусаров:

Колеги и другото становище дадено като предложение от колегата Милев: ОИК трябва да излезе със становище , че по дело 364/2020г. на АС, следва молбата да бъде разгледана от съдия Вълкадинова и да бъде постановено от нея спиране на първоинстанционното производство съгласно разпоредбата чл. 229 ал. 1 т.6 ГПК.

Колеги ще се обединим ли около някой от двата текста , подлагам го на гласуване , който е „ЗА” текста на първото предложение на колегите Панчева и Петачка, към които се присъединявам и аз , моля да гласуваме с вдигане на ръка!

След гласуването се получи следният резултат:

Със „ЗА” гласуваха 8/осем / членове на ОИК: Мартин Бусаров, Мустафа Сирачки, Вилислав Балев, Биляна Петачка, Стоян Терзийски, Елена Панчева, Светослава Терзиянова- Михайлова, Владислав Вачев

Против гласуваха 5/пет / членове на ОИК:

Йордан Симонски,Илия Милев, Александра Стоянова, Елеонора Атанасова, Милена Велкова

Мартин Бусаров: Колеги нямаме решение по това предложение.

Колеги подлагам на гласуване другото постъпило предложение на колегата Милев, с текст : ОИК трябва да излезе със становище , че по дело 364/2020г. на АС, следва молбата да бъде разгледана от съдия Вълкадинова и да бъде постановено от нея спиране на първоинстанционното производство съгласно разпоредбата чл. 229 ал. 1 т.6 ГПК

който е „ЗА” , моля да гласуваме с вдигане на ръка!

След гласуването се получи следният резултат:

Със „ЗА” гласуваха 5/пет / членове на ОИК: Йордан Симонски,Илия Милев, Александра Стоянова, Елеонора Атанасова, Милена Велкова

Против гласуваха 8/осем / членове на ОИК: Мартин Бусаров, Мустафа Сирачки, Вилислав Балев, Биляна Петачка, Стоян Терзийски, Елена Панчева, Светослава Терзиянова- Михайлова, Владислав Вачев

Мартин Бусаров : Колеги нямаме взето решение и по това предложение. Молбата остава за сведение.

Колеги само да Ви кажа, че решението по административното дело е връчено на г-н Томов е връчено в четвъртък мисля и тече срокът за касационна жалба, така че имайте готовност за заседание , след като ни бъде връчена.

По точка 2 от дневния ред

Беше направен доклад от зам. Председателя на ОИК Вилислав Балев относно възнагражденията на членовете на ОИК, и беше обсъден графикът за дежурствата на членовете на ОИК през следващото тримесечие, а именно дежурните да бъдат в следния ред:

08.06 – 08.07 : Йордан Симонски , Мустафа Сирачки, Стоян Терзийски

08.07- 08.08 : Владислав Вачев, Светослава Терзиянова- Михайлова, Елеонора Атанасова

08.08-08.09 : Вилислав Балев, Илия Милев , Милена Велкова.

С това дневният ред беше изчерпан и заседанието беше закрито от председателя.

Председател: Секретар :

Мартин Бусаров Мустафа Сирачки